“Paxtakor”—“Navbahor” uchrashuvida ishlagan hakamlar Superliga o‘yinlaridan chetlatildi

11-may, shanba kuni futbol bo‘yicha O‘zbekiston Superligasining 8-turidan o‘rin olgan uchrashuvda “Paxtakor” klubi “Navbahor” bilan durang o‘ynadi (2:2).

Mazkur o‘yin O‘FA Hakamlar va nazoratchilar departamenti xodimlari hamda mutaxassislar tomonidan tahlil qilinib, bellashuvni boshqarib borgan bosh hakam Zokir Qodirov va yon hakam Ruslan Samandarov o‘yin davomida qo‘pol xatolarga yo‘l qo‘ygani aniqlangan. Natijada ular Superliga o‘yinlaridan chetlatildi.
Jumladan, uchrashuvni boshqarib borgan bosh hakam Zokir Qodirov Superliganing 3 ta o‘yiniga, yon hakam Ruslan Samandarov esa nomuayyan muddatga Superliga o‘yinlaridan chetlatildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!